

ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή 03 / 06 / 2014

ΝΟΜΟΣ ΑΤΤΙΚΗΣ

ΔΗΜΟΣ ΑΓΙΑΣ ΠΑΡΑΣΚΕΥΗΣ Αρ. Πρωτ.: 21085

Δ/νση : Λ. Μεσογείων 415-417

T.K. 15343

Τηλ : 213 2004501

Φαξ. : 213 2004531

E-mail: [dimosagiasparaskevis@agiaparaskevi.gr](mailto:dimosagiasparaskevis@agiaparaskevi.gr)

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ

ΤΜΗΜΑ ΕΡΓΩΝ ΥΠΟΔΟΜΗΣ

Πληροφορίες : κ. Αργ. Μαυρομαράς

Τηλ : 2132004521

Φαξ. : 2132004513

E-mail: [a.mauromaras@agiaparaskevi.gr](mailto:a.mauromaras@agiaparaskevi.gr)

ΠΡΟΣ : κ. Πρόεδρο Δημοτικού Συμβουλίου

κ. Μπράμη Μαρία

#### ΘΕΜΑ : Αίτημα για παράταση προθεσμίας του έργου «ΒΙΟΚΛΙΜΑΤΙΚΗ ΑΝΑΠΛΑΣΗ ΚΑΙ ΕΝΙΣΧΥΣΗ ΑΣΤΙΚΟΥ ΠΡΑΣΙΝΟΥ ΟΔΩΝ ΠΕΡΙΟΧΗΣ ΤΣΑΚΟΥ»

Σας ενημερώνουμε ότι:

1. Η μελέτη του έργου με αριθμό 40/11 συντάχθηκε από τη Δ/νση Τεχνικών Υπηρεσιών του Δήμου Αγίας Παρασκευής με προϋπολογισμό 2.894.552,59 € συμπεριλαμβανομένου του Φ.Π.Α. και με την υπ’ αριθμ. 122/11 απόφαση Οικονομικής Επιτροπής εγκρίθηκαν οι όροι διακήρυξής του έργου.
2. Με την υπ’ αριθμ. 07/12 απόφαση Οικονομικής Επιτροπής εγκρίθηκε το πρακτικό της δημοπρασίας που διεξήχθη στις 10-01-2012 και ανακηρύχθηκε μειοδότρια εταιρεία η «ΑΤΤΙΚΗ ΔΙΟΔΟΣ ΑΤΕ» με προϋπολογισμό 1.112.090,76 € χωρίς Φ.Π.Α. 23%, για το έργο του θέματος και εξουσιοδοτούσε το Δήμαρχο για την υπογραφή του σχετικού συμφωνητικού.
3. Με την υπ’αριθμ. 30/2012 εγκρίθηκαν τα επικαιροποιημένα δικαιολογητικά του προσωρινού αναδόχου «ΑΤΤΙΚΗ ΔΙΟΔΟΣ ΑΤΕ» και κλήθηκε για την υπογραφή της σύμβασης.
4. Με την υπ’αριθμ. πρωτ. 11977/09-04-2012 απόφαση της Διευθύνουσας Υπηρεσίας κηρύχθηκε έκπτωτη η εταιρεία «ΑΤΤΙΚΗ ΔΙΟΔΟΣ ΑΤΕ»
5. Με την υπ’αριθμ. 125/2012 απόφαση του Δημοτικού Συμβουλίου απορρίφθηκε η υπ’αριθμ. πρωτ. 13016/19-04-2012 ένσταση της εταιρείας «ΑΤΤΙΚΗ ΔΙΟΔΟΣ ΑΤΕ» και αποφασίσθηκε η κατά το νόμο συνέχεια του Διαγωνισμού.
6. Με την υπ’αριθμ. 64/2012 απόφαση της οικονομικής Επιτροπής ανακηρύχθηκε ανάδοχος η δεύτερη μειοδότρια εταιρεία «ΜΙΚΗ ΤΕΧΝΙΚΗ ΟΙΚΟΔΟΜΙΚΗ ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ», με προϋπολογισμό 1.223.815,97 € χωρίς Φ.Π.Α. 23%, για το έργο του θέματος, κλήθηκε να προσκομίσει τα επικαιροποιημένα δικαιολογητικά και εξουσιοδοτήθηκε ο Δήμαρχος για την υπογραφή του σχετικού συμφωνητικού.
7. Με την υπ’ αριθμ. 96/2012 απόφαση της Οικονομικής Επιτροπής εγκρίθηκαν τα επικαιροποιημένα δικαιολογητικά του προσωρινού αναδόχου «ΜΙΚΗ ΤΕΧΝΙΚΗ ΟΙΚΟΔΟΜΙΚΗ ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ» και κλήθηκε για την υπογραφή της σύμβασης.
8. Η σύμβαση του έργου υπογράφηκε την 12-07-2012 ( αριθμ. πρωτ. 25638/12-07-2012) με προϋπολογισμό 1.223.815,97€ χωρίς Φ.Π.Α. 23%.
9. Το έργο προβλέπεται στο Τεχνικό Πρόγραμμα σε βάρος της πίστωσης με Κ.Α. 30.7341.13 του προϋπολογισμού του Οικ. Έτους 2014.
10. Η συμβατική προθεσμία περαίωσης του έργου είναι στις 12-07-2013.
11. Με την υπ’αριθμ. 218/2013 Απόφαση του Δημοτικού Συμβουλίου εγκρίθηκε η 1η παράταση του έργου, μέχρι την 11/11/2013.
12. Με την υπ’αριθμ. 346/2013 Απόφαση του Δημοτικού Συμβουλίου εγκρίθηκε η παράταση του έργου, μέχρι και την 31/01/2014
13. Με την υπ’αριθμ. 43/2014 Απόφαση του Δημοτικού Συμβουλίου εγκρίθηκε η παράταση του έργου, μέχρι και την 01/04/2014
14. Με την υπ’αριθμ. πρωτ. 11903/31-03-2014 έγγραφο, ο ανάδοχος, αιτείται γενική παράταση προθεσμίας του έργου.

Αιτούμαστε γενική παράταση της προθεσμίας περάτωσης του έργου «ΒΙΟΚΛΙΜΑΤΙΚΗ ΑΝΑΠΛΑΣΗ ΚΑΙ ΕΝΙΣΧΥΣΗ ΑΣΤΙΚΟΥ ΠΡΑΣΙΝΟΥ ΟΔΩΝ ΠΕΡΙΟΧΗΣ ΤΣΑΚΟΥ» , σύμφωνα με το άρθρο 48 του Ν. 3669/08, **45 ημερών** εξαιτίας των παρακάτω λόγων:

1. Νέες εργασίες που προέκυψαν κατά την εκτέλεση του έργου οι οποίες περιγράφονται αναλυτικά στον 1ο Α.Π.Ε. και που μπορούν να εκτελεσθούν μόνο μετά την έγκριση αυτού, από τις αρμόδιες Υπηρεσίες.
2. Εν αναμονή, για τη σύμφωνη γνώμη του 1ου Α.Π.Ε. από τη Διαχειριστική Αρχή και εν συνεχεία γνωμοδότηση από το Περιφερειακό Συμβούλιο για τη χρήση των επί έλασσον δαπανών

Επισημαίνεται, ότι ο 1ος Α.Π.Ε. έχει σταλθεί εκ νέου διορθωμένος στη Διαχειριστική Αρχή και αναμένουμε για τη σύμφωνη γνώμη τους. Λόγω του απροσδιόριστου χρόνου αναμονής και των επομένων ενεργειών περί γνωμοδότησης από το Περιφερειακό Συμβούλιο, ζητούμε παράταση προθεσμίας του έργου συνολικά **5 μήνες,** δηλαδή η νέα προθεσμία περάτωσης του έργου θα είναι την 30-09-2014.

Η παράταση που ζητείται δεν οφείλεται σε υπαιτιότητά του εργολάβου.

*Συνημμένα:*

* *Η υπ’ αριθμ. πρωτ. 11903/31-03-2014*

*Αίτηση του αναδόχου*

* *Το υπ’αριθμ. πρωτ. 1866/07-05-2014*

*Έγγραφο της Ενδιάμεσης Διαχειριστικής Αρχής*

ΜΕ ΕΝΤΟΛΗ ΔΗΜΑΡΧΟΥ

Ο ΕΝΤΕΤΑΛΜΕΝΟΣ

ΔΗΜΟΤΙΚΟΣ ΣΥΜΒΟΥΛΟΣ

ΕΠΙ ΤΩΝ ΤΕΧΝΙΚΩΝ ΘΕΜΑΤΩΝ

ΚΩΝΣΤΑΝΤΙΝΟΣ ΤΣΙΑΜΠΑΣ