ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή **3/06/2014**

ΝΟΜΟΣ ΑΤΤΙΚΗΣ Αρ.Πρωτ: 21000

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΔΙΕΥΘΥΝΣΗ ΕΞΥΠΗΡΕΤΗΣΗΣ ΠΟΛΙΤΩΝ &

ΔΙΟΙΚΗΤΙΚΩΝ ΥΠΗΡΕΣΙΩΝ **ΠΡΟΣ:** Τον Πρόεδρο του ΤΜΗΜΑ ΔΙΟΙΚΗΣΗΣ ΤΟΠΙΚΗΣ ΑΝΑΠΤΥΞΗΣ Δημοτικού Συμβουλίου

& ΑΝΘΡΩΠΙΝΟΥ ΔΥΝΑΜΙΚΟΥ

Ταχ.Δ/νση:Λ.Μεσογείων 415-417

Ταχ.Κώδικας: 15343

Πληροφορίες: Σ.Λεβάκος

Τηλέφωνο:213 2004 607

**ΘΕΜΑ:** Έγκριση πρόσληψης προσωπικού ιδιωτικού δικαίου ορισμένου με δίμηνες συμβάσεις για την κάλυψη αναγκών πυρασφάλειας .

Σύμφωνα με το αρ.3259/30-01-2014 έγγραφο του Υπουργείου Εσωτερικών που αφορά “Προγραμματισμός προσλήψεων έκτακτου προσωπικού έτους 2014 στους ΟΤΑ α΄ και β΄ βαθμού και τα ΝΠΙΔ της Αυτοδιοίκησης” καθώς και με το αρ 5792/4848/31-01-2014 με θέμα «Αποστολή αιτημάτων των Ο.Τ.Α. α΄και β΄ βαθμού και των ΝΠΙΔ αυτών για την πρόσληψη έκτακτου προσωπικού για το έτος 2014» αντίστοιχο έγγραφο της Αποκεντρωμένης Διοίκησης Αττικής περιγράφεται η διαδικασία πρόσληψης μεταξύ των άλλων και προσωπικού ιδιωτικού δικαίου ορισμένου χρόνου που αφορά αμιγώς εποχικές ανάγκες.

Κατόπιν αυτών με την 33/6-2-2014 απόφαση του το Δημοτικό Συμβούλιο ενέκρινε την πρόσληψη συνολικού αριθμού **δεκατεσσάρων (14)** ατόμων με ειδικότητες δώδεκα **εργάτες (ΥΕ),ένας οδηγός (ΔΕ) και ένας χειριστής μηχανημάτων έργου(ΔΕ) (για το πυροσβεστικό όχημα)**  για κάλυψη αμιγώς εποχικών αναγκών (πολιτική προστασία) για το έτος 2014. Το αίτημα αυτό προωθήθηκε στις αρμόδιες υπηρεσίες για έγκριση.

Σύμφωνα με το αρ.18969/09-05-2014 έγγραφο του Υπουργείου Εσωτερικών που αφορά “Πρόσληψη προσωπικού για τις ανάγκες της πυρασφάλειας, των κατασκηνώσεων και της ναυαγοσωστικής κάλυψης των ακτών” επιτρέπεται η πρόσληψη μεταξύ άλλων και προσωπικού πυρασφάλειας με τις διατάξεις του άρθρου 206 παρ.1του ν.3584/2007όπως ισχύει, με διάρκεια σύμβασης έως δύο μήνες επειδή δεν έχει εκδοθεί από τα αρμόδια όργανα η έγκριση πρόσληψης, όπως ισχύει.

Επειδή η ανάγκη της πυρασφάλειας στο δήμο μας είναι επιβεβλημένη και άμεση αφενός λόγω της εποχικότητας εφόσον η αντιπυρική περίοδος ξεκινά 1η Ιουνίου και αφετέρου εξαιτίας του γεγονότος ότι το επιχειρησιακό σχέδιο για την πυροπροστασία προβλέπει την καθημερινή φύλαξη σε βάρδιες σε περιπτώσεις χωρίς συναγερμό ενώ σε περιπτώσεις συναγερμού προβλέπεται φύλαξη σε 24ωρη βάση καθώς και περιπολία σε όλο το χώρο πρασίνου του Υμηττού και σε ακτίνα 8 χιλιομέτρων και προκειμένου να εξασφαλιστεί η διασφάλιση του φυσικού πλούτου και η προστασία του φυσικού περιβάλλοντος πρέπει προβούμε σε πρόσληψη προσωπικού ιδιωτικού δικαίου ορισμένου χρόνου συνολικού αριθμού **δεκατεσσάρων (14)** ατόμων με διάρκεια απασχόλησης **δύο(2) μήνες** κατά τις διατάξεις του άρθρου 206 παρ.1 του ν.3584/ 2007 για κάλυψη αμιγώς εποχικών αναγκών **(πολιτική προστασία)** για το έτος 2014.

Για το λόγο αυτό ζητάμε την πρόσληψη προσωπικού με σχέση εργασίας ιδιωτικού δικαίου ορισμένου χρόνου συνολικού αριθμού **δεκατεσσάρων ατόμων (14)** ατόμων ως εξής:

Δώδεκα (12) εργάτες (ΥΕ)

Ένας (1) οδηγός (ΔΕ)

Ένας (1) χειριστής μηχανημάτων έργου (ΔΕ) (για το πυροσβεστικό όχημα)

Η διάρκεια απασχόλησης των ανωτέρω δεν θα υπερβαίνει τους **δύο (2) μήνες** μέσα σε συνολικό διάστημα δώδεκα (12) μηνών**.**

Το προσωπικό αυτό υπόκειται στους αυστηρούς περιορισμούς του ανωτέρω άρθρου καθώς και των άρθρων 5 και 6 του Π.Δ. 164/2004 (ελάχιστο κενό (τριών μηνών) μεταξύ των συμβάσεων και μέγιστης συνολικής διάρκειας(είκοσι τεσσάρων μηνών)

Η προκαλούμενη δαπάνη θα βαρύνει τον προϋπολογισμό του Δήμου οικονομικού έτους 2014 και τους Κ.Α 35.6041.01 και 35.6054.01 στους οποίους υπάρχει εγγεγραμμένη πίστωση

Παρακαλούμε για τη λήψη σχετικής απόφασης.

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ