ΕΛΛΗΝΙΚΗ ΔΗΜΟΚΡΑΤΙΑ Αγία Παρασκευή **6/06/2014**

ΝΟΜΟΣ ΑΤΤΙΚΗΣ Αρ.Πρωτ:

ΔΗΜΟΣ ΑΓΙΑΣ ΠΑΡΑΣΚΕΥΗΣ

ΔΙΕΥΘΥΝΣΗ ΕΞΥΠΗΡΕΤΗΣΗΣ ΠΟΛΙΤΩΝ &

ΔΙΟΙΚΗΤΙΚΩΝ ΥΠΗΡΕΣΙΩΝ **ΠΡΟΣ:** Τον Πρόεδρο του ΤΜΗΜΑ ΔΙΟΙΚΗΣΗΣ ΤΟΠΙΚΗΣ ΑΝΑΠΤΥΞΗΣ Δημοτικού Συμβουλίου

& ΑΝΘΡΩΠΙΝΟΥ ΔΥΝΑΜΙΚΟΥ

Ταχ.Δ/νση:Λ.Μεσογείων 415-417

Ταχ.Κώδικας: 15343

Πληροφορίες: Σ.Λεβάκος

Τηλέφωνο:213 2004 607

**ΘΕΜΑ:** Έγκριση πρόσληψης προσωπικού ιδιωτικού δικαίου ορισμένου με συμβάσεις έως και δύο μηνών για την κάλυψη αναγκών ανταποδοτικού χαρακτήρα, μέχρι την ολοκλήρωση της διαδικασίας επιλογής και πρόσληψης προσωπικού ορισμένου χρόνου σύμφωνα με το άρθρο 21 του ν 2190/1994, όπως ισχύει

Σύμφωνα με το αρ.5276/17-04-2014 έγγραφο του Υπουργείου Εσωτερικών που αφορά “ Έγκριση πρόσληψης προσωπικού με σχέση εργασίας ιδιωτικού δικαίου ορισμένου χρόνου ανταποδοτικού χαρακτήρα» εγκρίθηκε η απασχόληση σαράντα (40) ατόμων με σχέση εργασίας ιδιωτικού δικαίου ορισμένου χρόνου σε υπηρεσίες ανταποδοτικού χαρακτήρα του Δήμου μας.

Επειδή η ολοκλήρωση των διαδικασιών έγκρισης πρόσληψης του νέου προσωπικού με οκτάμηνες συμβάσεις καθυστερεί και υπάρχουν ανάγκες στην υπηρεσία κυρίως της καθαριότητας η οποία συνδέεται άμεσα με τη διαφύλαξη της δημόσιας υγείας μπορούν οι φορείς να προχωρούν στην πρόσληψη προσωπικού ιδιωτικού δικαίου ορισμένου χρόνου ανταποδοτικού χαρακτήρα με δίμηνες συμβάσεις, το οποίο αμείβεται **από ανταποδοτικά τέλη** κατά τις διατάξεις του άρθρου 206 παρ.1 του ν.3584/ 2007

Κατόπιν των ανωτέρω προτείνεται η πρόσληψη προσωπικού ιδιωτικού δικαίου ορισμένου χρόνου συνολικού αριθμού **είκοσι τριών (23)** ατόμων με διάρκεια απασχόλησης **μέχρι** **δύο(2) μήνες** κατά τις διατάξεις του άρθρου 206 παρ.1 του ν.3584/ 2007 για κάλυψη αναγκών **ανταποδοτικού χαρακτήρα** για το έτος 2014 ως εξής:

α) Δεκαπέντε (15) Εργάτες Καθαριότητας.

β) Τέσσερις (4) Εργάτες Νεκροταφείου.

γ) Ένας (1) ΔΕ χειριστής μηχανημάτων έργου (καλαθοφόρο).

δ) Τρείς (3) Οδηγοί Γ΄κατηγορίας

Η διάρκεια απασχόλησης των ανωτέρω δεν θα υπερβαίνει τους **δύο (2) μήνες** μέσα σε συνολικό διάστημα δώδεκα (12) μηνών**.**

Η ανωτέρω διαδικασία θα ενεργοποιηθεί μόνο εφόσον δεν ολοκληρωθούν οι διαδικασίες πρόσληψης προσωπικού ιδιωτικού δικαίου ορισμένου χρόνου σύμφωνα με τις διατάξεις του άρθρου 21 του ν.2190/94 μέχρι τη λήξη των συμβάσεων των ήδη απασχολούμενων στις ανωτέρω ειδικότητες.

Το προσωπικό αυτό υπόκειται στους αυστηρούς περιορισμούς του ανωτέρω άρθρου καθώς και των άρθρων 5 και 6 του Π.Δ. 164/2004 (ελάχιστο κενό (τριών μηνών) μεταξύ των συμβάσεων και μέγιστης συνολικής διάρκειας(είκοσι τεσσάρων μηνών)

Η προκαλούμενη δαπάνη θα βαρύνει τον προϋπολογισμό του Δήμου οικονομικού έτους 2014 και τους Κ.Α.20.6041.01, 20.6054.01, 45.6041.01, 45.6054.01 στους οποίους υπάρχει εγγεγραμμένη πίστωση

Παρακαλούμε για τη λήψη σχετικής απόφασης.

Ο ΔΗΜΑΡΧΟΣ

ΒΑΣΙΛΕΙΟΣ ΖΟΡΜΠΑΣ